
	ROMÂNIA

CONSILIUL JUDEȚEAN ILFOV

_____________________________________

   DIRECȚIA   GENERALĂ   DE   ASISTENȚĂ SOCIALĂ   ȘI  

PROTECȚIA COPILULUI

Oraş Voluntari, Bulevardul Voluntari, Nr.94-96, Judetul Ilfov;

Tel: 0213695889    

Fax: 0374091623

Email:dgaspcif@protectiacopilului.ro;

http://www.protectiacopilului.ro

                                    ANUNŢ
Având în vedere prevederile art. 18 din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, Direcția Generală de Asistență Socială și Protecția Copilului Ifov cu sediul în B-dul. Voluntari nr. 94-96, Oraș Voluntari, Județ Ilfov organizează concurs în data de 28.09.2026, în vederea ocupării a cinci posturi vacante de natură contractuală, pe perioadă nedeterminată:
(Supraveghetor de Noapte, nivel studii G/M (cor 532907)

-2 posturi în cadrul Casei de Tip Familial Ariniș – Complex de Servicii Sociale Copii Periș
Condiții specifice de participare: studii generale/medii absolvite cu diplomă

Vechime în muncă: minim 6 luni;

Durata timpului de lucru este 40 ore/săptămână, lucru în ture 12/24 ore, 12/48 ore (ore zi/ore noapte). 
(Părinte Social, nivel studii M (cor 531202)

-2 posturi în cadrul Casei de Tip Familial Sabar-Complex de Servicii Sociale Copii Periș
Condiții specifice de participare: studii medii absolvite cu diplomă de bacalaureat;

Nu se solicită vechime; 

Durata timpului de lucru este de 40 ore/săptămână, lucru în ture 12/24 ore, 12/48 ore (ore zi/ore noapte). 
(Supraveghetor de Noapte, nivel studii G/M (cor 532907)

-1 post în cadrul Centrului Maternal Săftica – Complex de Servicii Sociale Săftica
Condiții specifice de participare: studii generale/medii absolvite cu diplomă

Vechime în muncă: minim 6 luni;

Durata timpului de lucru este 40 ore/săptămână, lucru în ture 12/24 ore, 12/48 ore (ore zi/ore noapte). 
Pentru a ocupa un post vacant, candidatul trebuie să îndeplinească următoarele condiții generale prevăzute la art. 15 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare:
 a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
b)cunoaşte limba română, scris şi vorbit; 
c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs; 
f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h)nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Candidații vor depune personal dosarele de concurs începând cu data de 04.09.2026 (data publicării anunțului) pe o perioadă de 10 zile lucrătoare, respectiv până la data de 17.09.2026 ora 16:30, conform legislației în vigoare, la sediul D.G.A.S.P.C. Ilfov din B-dul. Voluntari nr. 94-96, Oraș Voluntari, Județ Ilfov,  astfel: Luni - Joi: 8:00-16:30, Vineri: 8:00-14:00.
Dosarul de înscriere la concurs trebuie să conțină: 

a)formular de înscriere la concurs (prevăzut în anexa nr. 1 la prezentul anunț); 
b)copia actului de identitate sau orice alt document care atestă identitatea, potrivit legii, aflate în termen de valabilitate;
c)copia certificatului de căsătorie sau a altui document prin care s-a realizat schimbarea de nume, după caz; 
d)copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică; 
e)copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
Modelul orientativ de adeverință care să ateste vechimea în muncă solicitată pentru ocuparea funcțiilor contractuale este prevăzut în anexa nr. 2 la prezentul anunț.

f)certificat de cazier judiciar sau, după caz, extrasul de pe cazierul judiciar; 
g)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; 
h)certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane; 
i)curriculum vitae, model comun european;
j)certificat/adeverință eliberat/ă de medic psihiatru;
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

NOTĂ: Copiile după actele menționate la lit. b)-e), se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.
Concursul va consta în 3 etape succesive: 

- selecția dosarelor de înscriere, 

- proba scrisă 

- proba interviu.
Se pot prezenta la următoarea etapă numai candidaţii declaraţi admişi la etapa precedentă.
Bibliografie și tematică pentru postul de Supraveghetor de Noapte în cadrul Casei de Tip Familial Ariniș – Complex de Servicii Sociale Copii Periș
1.Legea nr. 272/2004 privind protecţia şi promovarea drepturilor copilului, republicată, cu modificările și completările ulterioare

cu tematica Cap. I – Cap. VI;

2.Ordin M.M.J.S. nr. 25/2019 privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie specială

cu tematica Anexa nr. 1 Standardele minime de calitate pentru serviciile sociale cu cazare, organizate ca centre rezidenţiale pentru copilul separat temporar sau definitiv de părinţii săi, cod 8790CR-C-I, potrivit Nomenclatorului serviciilor sociale aprobat prin Hotărârea Guvernului nr. 867/2015, cu modificările şi completările ulterioare.
Bibliografie și tematică pentru postul de Părinte Social, la Casa de Tip Familial Sabar - Complex de Servicii Sociale Copii Periș

1.Legea nr. 292/2011 Legea asistenţei sociale, cu modificările și completările ulterioare

cu tematica Cap. I – Cap. VII;

2.Legea nr. 272/2004 privind protecţia şi promovarea drepturilor copilului, republicată, cu modificările și completările ulterioare

cu tematica Cap. I – Cap. VI;

3.Ordin M.M.J.S. nr. 25/2019 privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie specială

cu tematica Anexa nr. 1 Standardele minime de calitate pentru serviciile sociale cu cazare, organizate ca centre rezidenţiale pentru copilul separat temporar sau definitiv de părinţii săi, cod 8790CR-C-I, potrivit Nomenclatorului serviciilor sociale aprobat prin Hotărârea Guvernului nr. 867/2015, cu modificările şi completările ulterioare.
Bibliografie și tematică pentru postul de Supraveghetor de Noapte în cadrul Centrului Maternal Săftica – Complex de Servicii Sociale Săftica
1. Legea nr. 292/2011 Legea asistenţei sociale, cu modificările și completările ulterioare

cu tematica Cap. I – Cap. VII;

2.Ordin M.M.J.S. nr. 81/2019 privind aprobarea standardelor minime de calitate pentru serviciile sociale organizate ca centre maternale
cu tematica Anexă Standarde minime de calitate pentru serviciile sociale cu cazare, organizate ca centre maternale

Proba scrisă va avea loc în data de 28.09.2026, ora 10.00.
Proba interviu se va susține până în data de 02.10.2026, ora 10.00 (în maximum 4 zile lucrătoare de la data susținerii probei scrise).

În cadrul interviului  se testează abilităţile, aptitudinile şi motivaţia candidaţilor.
Rezultatele selecţiei dosarelor se afişează la sediul instituţiei şi pe pagina de internet în termen de maximum două zile lucrătoare de la data expirării termenului de depunere a dosarelor.

Rezultatele probei scrise și a probei interviu se vor afișa la sediul instituţiei şi pe pagina de internet în termen de maximum o zi lucrătoare de la finalizarea fiecărei probe.

După afişarea rezultatelor obţinute la selecţia dosarelor de înscriere, proba scrisă şi/sau proba practică şi interviu, după caz, candidaţii nemulţumiţi pot depune contestaţie la Serviciul Resurse Umane și Formare Profesională, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi/sau probei practice şi al interviului, sub sancţiunea decăderii din acest drept.

Rezultatele finale se afişează la sediul instituţiei şi pe pagina de internet a acesteia, la secţiunea special creată în acest scop, în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii "admis" sau "respins".

Informații suplimentare în ceea ce privește concursul se pot obține la sediul Direcției Generale de Asistență Socială și Protecția Copilului Ilfov din B-dul. Voluntari, nr. 94-96, Oraș Voluntari, Județ Ilfov sau la numărul de telefon 0213695887 interior 106.
DIRECTOR EXECUTIV

George-Denis SENCIUC
                                                                                                             DIRECTOR EXECUTIV ADJUNCT
                                                                                                                   Ana-Maria BRUCAN-SLAV  

